OpenLLM-France/wikimedia huggingface dataset:
# Rombe auri

En geometria, un rombe auri —també anomenat rombe daurat o rombe d'or— és un rombe caracteritzat per les seves diagonals que estan en la proporció ${\frac {p}{q}}=\varphi \!$, on $\varphi \!$ és el nombre auri.

## Elements

Els angles interns del rombe són
    $2\arctan {\frac {1}{\varphi }}=\arctan {2}\approx 63.43495$ graus
    $2\arctan \varphi =\arctan {1}+\arctan {3}\approx 116.56505$ graus, que també és l'angle diedre del dodecaedre
La longitud del costat del rombe auri amb diagonal curta $q=1$ és
    ${\begin{array}{rcl}e&=&{\tfrac {1}{2}}{\sqrt {p^{2}+q^{2}}}\\&=&{\tfrac {1}{2}}{\sqrt {1+\varphi ^{2}}}\\&=&{\tfrac {1}{4}}{\sqrt {10+2{\sqrt {5}}}}\\&\approx &0.95106\end{array}}$
Un rombe auri amb longitud dels costats unitat, té longituds diagonals
    ${\begin{array}{rcl}p&=&{\frac {\varphi }{e}}\\&=&2{\frac {1+{\sqrt {5}}}{\sqrt {10+2{\sqrt {5}}}}}\\&\approx &1.70130\end{array}}$
    ${\begin{array}{rcl}q&=&{\frac {1}{e}}\\&=&4{\frac {1}{\sqrt {10+2{\sqrt {5}}}}}\\&\approx &1.05146\end{array}}$

## Poliedres

Diversos poliedres notables tenen rombes auris com a cares, incloent:
* Els dos romboedres auris (amb sis cares cadascun)
* El dodecaedre de Bilinski (amb 12 cares)
* L'icosaedre ròmbic (amb 20 cares)
* El triacontaedre ròmbic (amb 30 cares)
* El hexacontaedre ròmbic no convex (amb 60 cares)
Els primers cinc d'aquests són els únics poliedres convexos amb cares de rombes auris, però existeixen infinits poliedres no convexos que tenen aquesta forma per a totes les seves cares.
* Romboedre auri agut
* Romboedre auri obtús
* Dodecaedre de Bilinski
* Icosaedre ròmbic
* Triacontaedre ròmbic
* Hexacontaedre ròmbic

## Referències

* ↑ Grünbaum, Branko «Còpia arxivada». The Mathematical Intelligencer, 32, 4, 2010, p. 5–15. Arxivat de l'original el 2015-04-02. DOI: 10.1007/s00283-010-9138-7 [Consulta: 17 març 2021]. «Còpia arxivada». Arxivat de l'original el 2015-04-02. [Consulta: 17 març 2021].

## Bibliografia

* M. Livio, "La relació áurea: la història de Phi, el nombre més sorprenent del món", Nova York: Broadway Books, p. 206, 2002.

## Enllaços externs

* Weisstein, Eric W., «Golden Rhombus» a MathWorld (en anglès).
* Weisstein, Eric W., «Golden Rhombohedron» a MathWorld (en anglès).
# Coll de Valloreres

El Coll de Valloreres és una collada dels contraforts nord-orientals més baixos, a prop de la Tet, del Massís del Canigó, a 334,4 metres d'altitud, en el límit dels termes comunals d'Espirà de Conflent i de Marqueixanes, tots dos a la comarca del Conflent (Catalunya del Nord).
Està situat llevant del terme de Marqueixanes, a la Serra de Valloreres. És al sud-est del poble de Marqueixanes, a la zona dels Olivells, i al nord del terme d'Espirà de Conflent, a la zona de Vallorera.

## Referències

* ↑ El Coll de Valloreres en els ortofotomapes de l'IGN
# Thalassoma hebraicum

Thalassoma hebraicum és una espècie de peix de la família dels làbrids i de l'ordre dels perciformes.
Els adults poden assolir el 23cm de longitud total. Es troba a Sud-àfrica.

## Referències

* ↑ de la Ville-sur-Illon de Lacépède, Bernard Germain Etienne. Histoire naturelle des poissons : 11 tomes / (en francès). volum 3. París: Plassan, 1798. DOI 10.5962/bhl.title.125512.
* 1 2 Sa-a, Pascualita; Garilao, Cristina V. «Thalassoma hebraicum (Lacepède, 1801) Goldbar wrasse». FishBase.
# Aplocheilichthys antinorii

Aplocheilichthys antinorii és una espècie de peix pertanyent a la família dels pecílids.

## Descripció

* Pot arribar a fer 4,5 cm de llargària màxima (normalment, en fa 3).

## Hàbitat

És un peix d'aigua dolça, bentopelàgic i de clima tropical (18 °C-22 °C).

## Distribució geogràfica

Es troba a Àfrica: Etiòpia i Kenya (tot i que és possible que s'hagi extingit d'aquest darrer país arran de la introducció de Tilapia i de la perca americana -Micropterus salmoides-).

## Observacions

És inofensiu per als humans.

## Referències

* ↑ ITIS (anglès)
* ↑ Vinciguerra, D., 1883. Spedizione Italiana nell'Africa equatoriale. Resultati zoologici. Pesci d'Acqua dolce. Ann. Mus. Civ. Stor. Nat. Genova v. 18: 691-703.
* ↑ Catalogue of Life (anglès)
* ↑ The Taxonomicon (anglès)
* 1 2 3 «Aplocheilichthys antinorii» (en anglès). FishBase. Froese, Rainer; Pauly, Daniel (editors).
* ↑ Seegers, L., 1997. Killifishes of the world: Old world killis I: (Aphyosemion, lampeyes, ricefishes). Aqualog, Verlag: A.C.S. Gmbh, Alemanya. 160 p.
* ↑ Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
* ↑ Wildekamp, R.H., R. Romand i J.J. Scheel, 1986. Cyprinodontidae. P. 165-276. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les, MRAC; Tervuren; i ORSTOM, París. Vol. 2.
* ↑ FishBase (anglès)
* ↑ Getahun, A., 2007. An overview of the diversity and conservation status of the Ethiopian freshwater fauna. J. Afrotrop. Zool. Special Issue: 87-96.

## Bibliografia

* Anònim, 1997. Registres de peixos de la base de dades del Museu de la Secció de Vertebrats del Museu Reial de l'Àfrica central. MRAC, Tervuren, Flandes, Bèlgica.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Luis Durnwalder

Luis Durnwalder (Pfalzen, 23 de setembre de 1941) és un polític sudtirolès. Estudià a Àustria i fou president del sindicat d'agricultors Südtiroler Bauernbund i alcalde de Pfalzen el 1969-1973 pel Südtiroler Volkspartei. A les eleccions regionals de Trentino-Tirol del Sud de 1973 fou escollit conseller provincial i el 1976 nomenat vicepresident del Consell Autònom del Tirol del Sud fins a 1978. El 1989 va substituir Silvius Magnago com a President del Tirol del Sud, càrrec que encara ocupa. El 2004-2006 també fou President de Trentino-Tirol del Sud

## Enllaços externs

* Pàgina personal
| Precedit per: Silvius Magnago | Presidents del Tirol del Sud 1989 – en el càrrec | Succeït per: ' |
# Talóvaia (Krasnoiarsk)

* Per a altres significats, vegeu «Talóvaia».
Talóvaia (en rus: Таловая) és un poble del krai de Krasnoiarsk, a Rússia, que en el cens del 2010 tenia 180 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Romaixka

Romaixka (en rus: Ромашка) és un poble (un possiólok) de l'óblast de Sverdlovsk, a Rússia, segons el cens del 2010 tenia 38 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Palauet d'Albors

El Palauet d'Albors, situat a la plaça Pintor Gisbert número 7 de la ciutat d'Alcoi (l'Alcoià), País Valencià, és un edifici residencial d'estil eclèctic i classicista.
És un edifici de caràcter burgès construït en 1873 a instàncies de l'empresari alcoià Rigoberto Albors Monllor. L'edifici dona a la plaça més destacada de l'eixample d'Alcoi, el Parterre. En la dècada dels 70 va haver-hi una resposta popular a Alcoi a favor de la seua conservació, objectiu que va tindre èxit. El palau ha estat restaurat i en l'actualitat alberga oficines.
L'edifici consta de planta baixa, semisoterrani, tres altures i golfa. La façana és de pedra, amb una decoració d'estil eclèctic amb balustrades i pitxers.

## Referències

* 1 2 3 Jaén i Urban, Gaspar. Instituto de Cultura Juan Gil-Albert, Colegio Territorial de Arquitectos de Alicante. Guía de arquitectura de la provincia de Alicante (en castellano), 1999, p. 9. ISBN 84-7784-353-8.
# Claudia Chiarelli

Claudia Chiarelli (Itàlia, 5 de juliol de 1964) és una esportista italiana que va competir en taekwondo. Va guanyar una medalla de bronze al Campionat Europeu de Taekwondo de 1982 en la categoria de +67 kg.

## Palmarès internacional

Campionat Europeu :
| any | lloc | medalla | categoria |
| 1982 | Roma ( Itàlia) | 3 | +67 kg |

## Referències

* ↑ «TaekwondoData» (en anglès). [Consulta: 10 juliol 2021].
# Tianna Madison

Tianna Bartoletta (de soltera Madison; nascuda el 30 d'agost de 1985) és una atleta nord-americana de pista i camp especialitzada en esdeveniments de salt de llargada i esprint de curta durada. Va participar dues vegades als Jocs Olímpics, guanyant tres medalles d'or. Als Jocs Olímpics d'Estiu de 2012 va quedar quarta a la cursa dels 100 metres i després va guanyar el seu primer or al liderar el rècord mundial 4 × 100 m de relleus, amb un temps de 40,82 segons. Als Jocs Olímpics d'Estiu de 2016 va guanyar dos ors més, primer amb un millor marca personal per guanyar el salt de llargada i després de nou liderant el victoriós equip de relleus 4 × 100 m.
També va guanyar el Campionat del Món de salt de llargada el 2005 i el 2015, i el Campionat Mundial Indoor de salt de longitud el 2006. També va ser impulsora de l'equip bobsled dels Estats Units el 2012.
# Arqueopterígids

Els arqueopterígids (Archaeopterygidae) són una família de l'ordre Archaeopterygiformes i al seu torn, a l'ordre Saurischia, ja que es consideren el pont entre els rèptils, i la classe Aves, i per tant, el punt d'inflexió entre tots dos taxons parafilètics.
Aquesta família engloba gèneres com Archaeopteryx, Jurapteryx, Proornis i Wellnhoferia.
Alguns autors han inclòs a grups com els Dromaeosauridae (conegut pels gèneres Velociraptor o Deinonychus) dins de la família Archaeopterygidae, encara que els que recolzen aquesta hipòtesi són un grup minoritari.
# 1290
## Esdeveniments

* 18 de juliol – Eduard I d'Anglaterra ordena als jueus (uns 16.000) abandonar el país abans de l'1 de novembre.

## Naixements

* Guillem d'Occam filòsof.
* Margarida de Borgonya i de França

## Necrològiques

Països Catalans
* 19 de setembre - Barcelona: Maria de Cervelló, fundadora de la branca femenina de l'orde mercedari, santa de l'Església Catòlica (n. 1230).
Resta del món
* 10 de maig - Ladislau IV d'Hongria
* 8 de juny, Florènciaː Beatrice Portinari, possiblement la figura històrica rere Beatriu, la dona que inspirà Dante Alighieri (n. 1266).
* 10 de novembre - Qalàwun, sultà d'Egipte.
* 28 de novembre, Harby, Nottinghamshire: Elionor de Castella, infanta de Castella per naixement i reina d'Anglaterra per matrimoni.
* Jordi II de Xipre, patriarca de Constantinoble.

## Referències

* ↑ «Maria de Cervelló | enciclopèdia.cat». [Consulta: 26 juliol 2020].
* ↑ Toynbee, Paget. Dante Alighieri: His Life and Works (en anglès). Courier Corporation, 2013-11-07. ISBN 978-0-486-14642-3.
* ↑ «1290». Gran Enciclopèdia Catalana. Barcelona: Grup Enciclopèdia Catalana.
# 4 3 2 1

4 3 2 1 és una novel·la de Paul Auster publicada el gener de 2017. En el moment de la seva publicació, va ser la primera novel·la nova d'Auster que va aparèixer en set anys. Auster va treballar en el llibre set dies a la setmana durant tres anys i el va escriure a mà. Amb 866 pàgines, la novel·la és molt més llarga que qualsevol de les seves obres anteriors.

## Argument

La novel·la descriu la història d'Archie Ferguson explicada en quatre moments diferents, i en quatre versions diferents. Cada capítol del llibre està dividit en quatre parts (1.1, 1.2, 1.3, 1.4) que representen les diferents versions de la seva vida. Ferguson (com se sap en el llibre) creix amb els mateixos pares i familiars, així com molts dels mateixos amics. No obstant això, a causa de circumstàncies individuals, les seves vides prenen camins molt diferents. La història segueix la seva vida familiar, així com els anys de la universitat, la seva vida amorosa i les seves idees polítiques. La història es configura a les àrees de Newark, Nova Jersey i Nova York a la dècada dels 50 i 60. A mesura que Archie creix a través de la joventut, es tracten temes com la guerra del Vietnam, els drets civils, les eleccions i l'assassinat de Kennedy i el vol blanc de Newark.

## Recepció

En el moment de la seva publicació durant el gener i febrer de 2017, el llibre va rebre ressenyes mixtes, i amb opinions molt divergents. Michelle Dean, escrivint per al Los Angeles Times, va ser durament crític amb l'execució del llibre, referint-se a ell com "slog", "doorstopper" i una "broma dolenta". D'altra banda, a The Seattle Times, David Takami va elogiar l'execució d'Auster com "brillantment concebuda", un "brillant compendi dels tumultuosos anys 60", amb moltes "gemmes descriptives" massa nombroses per ser totes reproduïdes:
| « | De fet, el desenvolupament i la barreja de quatre versions d'Archie Ferguson no només il·luminen i milloren el seu caràcter, sinó que donen a la narració el poder de l'encant que sosté al lector a través del recorregut del llibre. | » |

## Referències

* 1 2 Dean, Michelle «For a doorstopper, Paul Auster's '4 3 2 1' is surprisingly light». Los Angeles Times, 02-02-2017 [Consulta: 9 setembre 2017].
* 1 2 3 Takami, David «Paul Auster’s ‘4 3 2 1’: four versions of one man's life». The Seattle Times [Consulta: 9 setembre 2017].
* ↑ «Paul Auster torna amb ‘4 3 2 1'». El Punt Avui, 27-11-2016 [Consulta: 9 setembre 2017].
* ↑ Beha, Christopher «How Paul Auster Delivered His Most Intricate Novel Yet». Esquire, 01-02-2017 [Consulta: 9 setembre 2017].
* ↑ «Paul Auster: “‘4 3 2 1’ ha estat una improvisació, és com una obra de jazz, pura música i pur ball, on les frases ballen”». VilaWeb, 08-09-2017 [Consulta: 9 setembre 2017].
# Tam Dị

Tam Dị és una comuna rural (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 1r gener 2019].
# Consell General del Territori de Belfort

El Consell General del Territori de Belfort és l'assemblea deliberant executiva del departament francès del Territori de Belfort a la regió de Borgonya - Franc Comtat. La seva seu es troba a Belfort. Des de 2004, el president és Yves Ackermann (PS)

## Antics presidents del Consell

| Nom | Nom | Dates de mandat | Dates de mandat | Partit |
| | Christian Proust | 1982 | 2004 | PS |
| | Yves Ackermann | 2004 | - | PS |

## Composició

El març de 2011 el Consell General del Territori de Belfort era constituït per 15 elegits pels 15 cantons del Territori de Belfort.
| Partit | Sigles | Electes |
| Majoria (10 escons) |||
| Partit Socialista | PS | 6 |
| Moviment Republicà i Ciutadà | MRC | 2 |
| Europa Ecologia-Els Verds | EELV | 1 |
| Divers gauche | DVG | 1 |
| Oposició (4 escons) |||
| Unió pel Moviment Popular | UMP | 4 |
| Moviment Demòcrata | MoDem | 1 |
| President del Consell General |||
| Yves Ackermann (PS) |||

## Vegeu també

* Consell Regional del Franc Comtat
* Llista dels presidents dels Consells Generals de França

## Enllaços externs

* Consell General del Territori de Belfort
# Tianyulong confuciusi

Tianyulong confuciusi (Tianyulong, zh. “drac del Museu de la Naturalesa Shandong Tianyu”) és un gènere representat per una única espècie de dinosaure ornitisqui heterodontosàurid, que va viure a mitjan període Cretaci, fa aproximadament 120 milions d'anys, en l'Aptià, en el que és avui Àsia. És notable per la fila de llargues estructures integumentarias filamentosas evidents en la part posterior, la cua i el coll del fòssil. La semblança d'aquestes estructures amb les oposades en algun teròpodes derivats recolza la seva homologia amb les plomes i augmenta la possibilitat que cobrissin als dinosaures més primerencs i als seus avantpassats, estructures filamentosas cutànies anàlogues que es poden considerar com a plomes primitives (proto-plomes).
Ornithischia :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
# Arttumpara

* Per a altres significats, vegeu «Artembares».
Artembares (Arttumpara) reietó de Lícia als segles V i IV aC. És esmentat en alguna inscripció i també en consten algunes monedes. El seu nom apareix carregat amb l'adjectiu "el Mede" i a les monedes apareix vestit com un mede, amb barba estil mede, i amb tiara i pentinat segons els models dels medes.

## Bibliografia

* A. T. Olmstead, History of the Persian Empire, Chicago, 1948
# Luc Holtz

Luc Holtz (Ciutat de Luxemburg, 14 de juny de 1969) és un ex-jugador i, actualment, entrenador de futbol luxemburguès. Actualment és l'entrenador de la Selecció de Luxemburg.

## Biografia

Nascut a Luxemburg el 1969, Holtz va començar la seva carrera futbolística defensant la samarreta del Red Boys Differdange, jugant a la posició de centrecampista. Posteriorment, la temporada 1992/93, fitxaria per l'Avenir Beggen, on aconseguiria guanyar dos títols de lliga i dos de copa en les seves primeres temporades. La seva participació li van valer ser nomenat Futbolista Luxemburguès de l'Any el 1993.
El 1999 Holtz va deixar l'Avenir per marxar al FC Etzella Ettelbruck, on actuava com a jugador-entrenador. A l'Etzella, la primera temporada va aconseguir l'ascens a la primera divisió. A més, va aconseguir el primer títol de la història per l'equip d'Ettelbruck al proclamar-se campió de la copa de 2001. Després de baixar a segona l'any 2002, la temporada següent va recuperar la categoria. El 2003 i el 2004 va perdre la final de copa. A l'acabar la temporada 2007/08 Holtz es va retirar com a jugador.
Holtz també va jugar amb la Selecció de Luxemburg, debutant l'octubre de 1991 en un amistós contra Portugal, que va acabar amb un sorprenent empat a 1. Amb Luxemburg va arribar a disputar 55 partits, marcant 1 gol, 15 dels quals eren partits oficials de classificació per a la Copa del Món. El seu darrer partit amb Luxemburg fou l'octubre de 2002, en la derrota per 7-0 contra Romania.

## Palmarès

* Lliga de Luxemburg: 2
       1993, 1994
* Copa de Luxemburg: 3
       1993, 1994, 2001
* Futbolista Luxemburguès de l'Any: 1
       1993

## Referències

* ↑ Entraîneurs fédéraux - FLF(francès)
* ↑ http://www.uefa.com/uefaeuro2012/news/newsid=1510401.html
* ↑ Appearances for Luxembourg National Team - RSSSF
* ↑ Record at FIFA Tournaments Arxivat 2014-04-28 a Wayback Machine. - FIFA

## Enllaços externs

* Luc Holtz a National-Football-Teams.com (anglès)
# Teplivka

Teplivka (en (ucraïnès) Теплівка, en rus: Тепловка) és un poble de la República Autònoma de Crimea, a Ucraïna, ocupat il·legalment per Rússia des de 2014. El 2014 tenia 1.755 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Paisatge físic-natural

Paisatge físic és un terme que s'utilitza constantment a les carreres de turisme i geografia. El paisatge per la geografia és l'efecte de la connexió dinàmica, en un tros d'espai, d'elements físics, naturals, biològics i humans que, en mutua interrelació, crea un conjunt homogeni i sobretot exclusiu. Els distints paisatges que apareixen a la Terra són estudiats, analitzats i catalogats per la Geografia General. Els grups humans alteren el medi físic-natural, donant origen als paisatges geogràfics, conseqüència de la combinació dels elements físics-naturals amb els produïts per l'acció de dits grups humans. La noció geogràfica de paisatge aludeix a un espai de terreny individualitzant pels seus components (elements) externs, mentre que la Regió sòl aplicar-se a sectors d'espai terrestre combinats, influènciats internament per ensambles econòmics i polítics de caràcter funcional, i que pot al·ludir a paisatges tan diversos com naturals, industrials, agrícoles, etc. Això no obstant, en Turisme podem sense problema considerar els sinònims de paisatge i regió, malgrat que científicament no sigui del tot correcte.
Abans, la geografia moderna, el paisatge només contenia elements naturals com per (els geògrafs alemanys) Alexander von Humboldt mentre que per Carl Ritter havia una relació mutua d'interdependència entre l'acció dels grups humans i el medi físic-natural, fundat pel primer autor de la Geografia General Física y a la Geografia General Humana el segon.
Actualment, el paisatge de la superfície terrestre són paisatges humanitzats (antròpics) en diferents nivells, a excepció dels de les altes cordilleres muntanyoses, de la tundra, dels deserts hiperàrids, de les selves tropicals i ecuatorials.

## Bibliografia

* Geografia dels recursos i activitats turístiques. Alonso Fernández, Julián.
# Comco Ikarus

Comco Ikarus GmbH és un fabricant d'aeronaus alemany. L'empresa va produir ala deltes al llarg dels anys 70, posteriorment va construir ultralleugers, paracaigudes balístics amb la marca Flight Rescue Systems (FRS) i avionetes.

## Aeronaus

Resum d'aeronaus construïdes per Comco Ikarus :
| Nom de model | Primer vol | El número va construir | Tipus |
| Ikarus 500 | 1976 | 2000 | Ala Delta |
| Ikarus Sherpa | 1982 | | Ultralleuger |
| Ikarus C22 | 1987 | | Ultralleuger |
| Ikarus C42 | 1996 | 1200+ | Aeronau lleugera |
| Ikarus C52 | 2011 | | Aeronau lleugera |

## Referències

* ↑ Misegades, Kent «The History of Comco Ikarus Aircraft Company». Sport Aviation, 01-03-2009.
* ↑ Bayerl, Robby; Berkemeier, Martin World Directory of Leisure Aviation 2011-12, 2011, pàg. 36,37. ISSN: 1368-485X.
* ↑ Tacke, Willi; Boric, Marino World Directory of Light Aviation 2015-16, 2015, pàg. 40. ISSN: 1368-485X.

## Enllaços externs

* Comco Ikarus - Lloc web oficial
# Tecodontosaure

El tecodontosaure (Thecodontosaurus) és un gènere de dinosaure herbívor que va viure al Triàsic superior (Norià i/o Retià). Se n'han trobat restes fòssils al sud d'Anglaterra i Gal·les. De mitjana, feia 1,2 metres de longitud, 30 centímetres d'alçada i feia un pes d'uns 11 kg.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Artun Yeres

Artun Yeres (1944, Istanbul - 3 de novembre de 2007) va ser un director de cinema turc.
D'origen armeni, Artun Yeres va iniciar com a director de cine el 1968 amb el curtmetratge Çirkin Ares (Ares el lleig) i ha dirigit més de cent pel·lícules, entre les quals Don Kişot Sahte Şövalye (Don Quixot el fals cavaller, 1971). També ha escrit diversos llibres, tots sobre el cinema.

## Referències

* ↑ https://web.archive.org/web/20150518103225/http://www.milliyet.com.tr/2007/11/04/son/sonyas03.asp
* ↑ http://tsa.org.tr/kisi/kisigoster/3279/artun-yeres Arxivat 2015-05-18 a Wayback Machine.
* ↑ https://web.archive.org/web/20150518075750/http://www.kameraarkasi.org/yonetmenler/artunyeres.html

## Enllaços externs

* Entrevista amb Artun Yeres (turc)